**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 06.05.2019, ora 08.00 – 07.05.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 07.05.2019, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis la data de 06.05.2019, la ora 13.00, atenţionarea hidrologică nr. 9 – COD GALBEN, valabilă în intervalul 06.05.2019, ora 16.00-07.05.2019, ora 24.00, vizând producerea de scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri, cu posibile depășiri ale COTELOR DE ATENŢIE** pe râurile din bazinele hidrografice: Vişeu, Iza, Lăpuş, Someşul Mare,Mureş – bazin superior amonte S.H. Glodeni,Târnava Mică, Târnava Mare**,** Mureş – afluenţii aferenţi sectorului aval confluenţă Târnava – amonte S.H. Radna, Gilort – bazin superior**,** Olt – bazin amonte S.H. Hoghiz,afluenţii Oltului aferenţi sectorului aval S.H. Hoghiz – amonte Ac. Ioneşti,Olteţ – bazin superior,Vedea – bazin superior şi afluenţii din bazinele mijlociu şi inferior, Argeş – bazin superior şi afluenţii din bazinele mijlociu şi inferior,Ialomiţa – bazin amonte S.H. Coşereni, Buzău – bazin superior şi afluenţi bazin mijlociu**,** Putna – bazin superior,Trotuş – bazin superior şi afluenţii din bazinele mijlociu şi inferior,Bistriţa – bazin superior şi afluenţii din bazinele mijlociu şi inferior,Moldova – bazin superior şi afluenţii din bazinele mijlociu şi inferior, Suceava – bazin superior şi afluenţii din bazinele mijlociu şi inferior,Jijia– bazin superior şi afluenţii din bazinele mijlociu şi inferior**.** Fenomenele se pot produce cu probabilitate și intensitate mai mare pe unele râuri mici din judeţele: Braşov, Sibiu, Dâmboviţa şi Prahova.

Această atenţionare hidrologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: ALBA, ARAD, ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BUZĂU, COVASNA, DÂMBOVIŢA, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MUREŞ, NEAMŢ, OLT, PRAHOVA, SIBIU, SUCEAVA, TELEORMAN, VÂLCEA şi VRANCEA**(27 de prefecturi) – COD GALBEN.*

**Debitele au fost** **în creștere, ca urmare a** precipitațiilor căzute în interval și propagării, exceptând râurile din bazinele hidrografice: Tur, Lăpuș, Arieș, Bega, Timiș, Bârzava, Caraș, Nera, Cerna, bazinele superioare și mijlocii ale Crasnei, Barcăului și Jiului și cursurile mijlocii și inferioare ale Someșului și Mureșului, unde au fost în scădere.

Ca urmare a precipitațiilor cu caracter torențial însemnate cantitativ căzute în interval şi propagării s-au produs scurgeri importante pe versanţi, torenţi, pâraie, viituri rapide cu efecte severe de inundaţii locale pe unele râuri mici şi creşteri importante de debite şi niveluri cu depăşiri ale COTELOR DE APĂRARE pe râurile din bazinele hidrografice Trotuș și Bârlad.

**Se situează peste:**

**-COTA DE PERICOL** râul Gârboveta la stația hidrometrică Băcești (770+62)-jud. VS;

**-COTELE DE INUNDAȚIE** râurile la următoarele stații hidrometrice: Bârlad – Băcești (440+30)-jud. VS și Dumești (450+100)-jud. VS și Tutova – Rădeni (310+73)-jud. VS;

**-COTELE DE ATENŢIE** râurile Timiș la staţia hidrometrică Grăniceri (600+62)-jud. TM, Bârzava – Partoș (50+8)-jud. TM, Bârlad – Negrești (500+10)-jud. VS, Berheci – Bosia (280+52)-jud. BC.

În interval s–au situat peste:

**-COTA DE INUNDAȚIE** râul Lipova la stația hidrometrică Lipova (350+20)-jud. BC;

**-COTELE DE ATENȚIE** râurile la următoarele stații hidrometrice: Beliu – Beliu (300+18)-jud. AR, Tutova – Plopana (350+40)-jud. VS.

Debitele se situează, în general, la valori în jurul și peste mediile multianuale lunare, exceptând râurile din bazinele hidrografice: Târnave, Cerna, Olt, Vedea, Ialomiţa, bazinul superior al Someșului, bazinul superior şi mijlociu al Mureșului, bazinele mijlocii și inferioare ale Argeșului, unde se situează la valori cuprinse între 30 – 90% din mediile multianuale lunare.

În interval au fost emise **5 avertizări și 4 atenționări hidrologice** **pentru fenomene imediate.**

**Debitele vor fi în creştere** ca urmare a precipitațiilor în curs, a celor prognozate și propagării, exceptând râurile din bazinele hidrografice: Crasna, Barcău, Crișuri, Bega, Timiș, Bârzava, Caraș, Nera, Cerna, Jiu și cursul mijlociu și inferior al Mureșului, unde vor fi în scădere.

Sunt posibile scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri importante de debite şi niveluri cu depășirea COTELOR DE APĂRARE pe unele râuri din Transilvania, Maramureș, Moldova și jumătatea de nord a Munteniei, ca urmare a precipitațiilor sub formă de aversă prognozate, izolat mai însemnate cantitativ.

Se vor situa peste:

-COTELE DE INUNDAȚIE râul Bârlad la stațiile hidrometrice Negrești (640+90)-jud. VS și Bârlad (420+30)-jud. VS.

**-COTELE DE ATENȚIE** râurile la următoarele stații hidrometrice Bârlad – Băcești (340+40)-jud. VS și Vaslui (320+60)-jud. VS și Tutova – Rădeni (250+50)-jud. VS.

**DUNĂRE**

**Debitul la intrarea în ţară** (secţiunea Baziaş) în intervalul 06-07.05.2019 **a fost staţionar, având valoarea de 6400 m3/s**, sub media multianuală a lunii **mai (7250 m3/s).**

În aval de Porţile de Fier debitele au fost în scădere pe sectorul Gruia – Bechet și în creștere pe sectorul Corabia – Tulcea.

**Debitul la intrarea în ţară** (secţiunea Baziaş) **va fi** **în scădere (6300 m3/s).**

În aval de Porţile de Fier debitele vor fi în scădere pe sectorul Gruia – Bechet și în creștere pe sectorul Corabia – Tulcea.

**2.** **Situaţia meteorologică în intervalul 06.05.2019, ora 08.00 –07.05.2019, ora 06.00**

**Administraţia Naţională de Meteorologie (A.N.M.) a emis în data de 06.05.2019, la ora 11.00, atenţionarea meteorologică nr. 22, alcătuită din două mesaje, astfel:**

**-mesaj 1: COD GALBEN în intervalul 06.05.2019, orele 14:00-23:00- perioade scurte de instabilitate atmosferică accentuată:** „în intervalul menționat, în Muntenia, cea mai mare parte a Moldovei, local în Transilvania, Dobrogea și la munte, vor fi perioade de instabilitate atmosferică accentuată ce se va manifesta prin vijelii, frecvente descărcări electrice, grindină și averse torențiale. Îndeosebi în intervale scurte de timp se vor acumula cantități de apă care vor depăși 25-35 l/mp. Manifestări de instabilitate atmosferică se vor semnala și în celelalte regiuni, dar pe arii mai restrânse.”

**-mesaj 2: COD GALBEN în intervalul 06.05.2019, ora 23:00 –07.05.2019, ora 23:00- cantități de apă însemnate, instabilitate atmosferică, precipitații predominant sub formă de ninsoare la munte: „**în Transilvania, Maramureș, cea mai mare parte a Moldovei și jumătatea de nord a Munteniei vor fi averse ce vor avea și caracter torențial și se vor acumula cantități de apă ce vor depăși 25-30 l/mp și pe arii restrânse 50-60 l/mp. Aversele vor mai fi însoțite de descărcări electrice, intensificări de scurtă durată ale vântului și izolat de grindină. În zonele montane, iar trecător și în Transilvania și Subcarpații Moldovei precipitațiile se vor transforma treptat în lapoviță și ninsoare. La altitudini de peste 1500m vântul va avea intensificări de peste 70-80 km/h spulberând zăpada. Mai ales pe parcursul zilei de marți (7 mai) local vântul va avea intensificări în majoritatea regiunilor cu rafale cuprinse în general între 55 și 65 km/h. Vremea va deveni deosebit de rece pentru această dată în toată țara**.**”

Aceastăatenţionare meteorologicăa fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: ALBA, ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CĂLĂRAŞI, CLUJ, CONSTANŢA, COVASNA, DÂMBOVIŢA, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MUREŞ, NEAMŢ, PRAHOVA, SIBIU, SUCEAVA, TELEORMAN, TULCEA, VASLUI, VÂLCEA, VRANCEA şi Municipiul BUCUREŞTI* (33 de prefecturi)– *COD GALBEN.*

**În ţară,** vremea s-a răcit față de ziua anterioară, devenind rece în majoritatea regiunilor, chiar deosebit de rece în cele vestice și nord-vestice. În Muntenia, în cea mai mare parte a Moldovei, local în Transilvania și local în Dobrogea, au fost perioade cu instabilitate atmosferică accentuată ce s-a manifestat prin vijelii, averse torențiale, frecvente descărcări electrice și căderi de grindină- consemnate fiind cele de pe raza județelor Ilfov, Călărași, Giurgiu, Ialomița și Suceava. În aceleași regiuni, din datele de care dispunem până la transmiterea acestui raport, cantitățile de apă înregistrate îndeosebi în intervale scurte de timp au depășit local 25...30 l/mp și pe spații mici 50 l/mp. În restul teritoriului cerul a fost mai mult noros, temporar a plouat, dar slab cantitativ, vântul a suflat slab și moderat, cu intensificări temporare pe arii restrânse în sud-vest, unde la rafală s-au atins viteze de până la 55 km/h, iar izolat în județul Vâlcea a căzut grindină. La munte, în special la altitudini mari, precipitațiile s-au transformat treptat în lapoviță și ninsoare. Stratul de zăpadă, prezent pe arii restrânse în zona montană înaltă, măsura la ora 20.00 pe platformele stațiilor meteorologice până la 164 cm la Bâlea-Lac.Temperaturile maxime s-au încadrat între 7 grade la Oravița și 27 de grade la Fetești, iar la ora 06.00 erau 2 grade la Dumbrăvița de Codru și 14 grade la Sulina.

**Observație:** începând de ieri dimineață, de la ora 06.00, a fost în vigoare o avertizare COD ROȘU pentru fenomene meteorologice periculoase imediate, emisă de CNPM pentru Muntenia, 15 mesaje de avertizare cod portocaliu emise după cum urmează: 8 de CNPM (dintre care 7 pentru Muntenia și 1 pentru SRPV Bacău), 6 de SRPV Bacău și 1 mesaj emis de SRPV Constanța și 3 atenționări cod galben (una emisă de SRPV Craiova, una de SRPV Cluj și una de SRPV Timișoara).

**La Bucureşti,** vremea s-a răcit semnificativ față de ziua anterioară, devenind mai rece decât în mod normal pentru această dată. Au fost înnorări, iar după-amiaza trecător a plouat slab, în timp ce spre seară gradul de instabilitate atmosferică a fost în creștere și accentuare. Instabilitatea atmosferică s-a manifestat prin averse, frecvente descărcări electrice și intensificări de scurtă durată ale vântului, iar cantitățile de apă înregistrate la stațiile meteorologice au fost de 15-17 l/mp. Temperatura maximă a fost de 19 grade la Băneasa, 20 de grade la Filaret și 21 de grade la Afumați, iar la ora 06.00 erau 9 grade la toate stațiile meteorologice.

**3. Prognoza meteorologică în intervalul 07.05.2019, ora 08.00 –08.05.2019, ora 8.00**

**În ţară, vremea se va răci accentuat față de ziua precedentă, devenind deosebit de rece pentru această dată.** Temperaturile maxime se vor situa în general între 6 și 16 grade, iar cele minime se vor încadra între 1 și 9 grade. **Cerul va fi temporar noros și îndeosebi în cursul zilei în Transilvania, Maramureș, cea mai mare parte a Moldovei și jumătatea de nord a Munteniei vor fi averse ce vor avea și caracter torențial și se vor acumula cantități de apă ce vor depăși 15-20 l/mp și pe arii restrânse 30 l/mp. Aversele vor mai fi însoțite izolat de descărcări electrice și intensificări de scurtă durată ale vântului. În restul teritoriului astfel de fenomene se vor semnala pe suprafețe mici și la cote mai reduse. În zonele montane, dar trecător și în Transilvania și Subcarpații Moldovei, precipitațiile vor fi sub formă de lapoviță și ninsoare. Vântul va avea intensificări în majoritatea regiunilor, cu rafale cuprinse în general între 55 și 65 km/h, iar la altitudini de peste 1.500 m rafalele vor depăși 70-80 km/h, spulberând zăpada.**

**La Bucureşti, vremea se va răci accentuat față de ziua precedentă, devenind deosebit de rece pentru această dată.** Temperatura maximă se va situa în jurul valorii de 12 grade, iar cea minimă va fi de 6...7 grade. Cerul va fi mai mult noros și mai ales ziua se vor semnala averse, posibil însoțite de descărcări electrice. **Vântul va sufla în general moderat, cu rafale ce vor atinge 45...50 km/h.**

**4. Buletin nivometeorologic emis pentru perioada 06-09.05.2019 (pentru altitudini mai mari de 1800 m)**

În intervalul 04-06.05.2019 vremea a fost în general instabilă și s-a răcit. Cerul a prezentat înnorări temporare și pe arii extinse, îndeosebi în cursul nopții, s-au semnalat ploi cu caracter de aversă, însoțite izolat și de descărcări electrice. Pe arii restrânse cantitățile de apă au depășit 15 l/mp. Vântul a suflat slab și moderat, cu intensificări temporare ce au atins la rafală viteze maxime de 80 km/h pe creste. S-a semnalat pe arii extinse ceață. În Carpații Meridionali au fost semnalate curgeri de zăpadă cu declanșare de la peste 1800 m. Stratul de zăpadă a scăzut accentuat în toate masivele montane.

**Grosimea stratului de zăpadă în data de 06.05.2019, ora 15:00**

Carpații Meridionali: 149 cm Bâlea-Lac, 112 cm Vf. Omu, 32 cm Vf. Țarcu;

Carpații Orientali: petice la stațiile meteorologice;

Carpații Occidentali: petice la stațiile meteorologice.

**Evoluţia vremii în intervalul 06.05.2019, ora 21:00 – 09.05.2019, ora 21:00**

Vremea va fi instabilă, iar temperaturile vor continua să scadă. Cerul va fi mai mult noros. Pe arii relativ extinse se vor semnala precipitații mixte, ninsori la peste 1800 m. Izolat se pot semnala și descărcări electrice. Cantitățile de precipitații vor fi însemnate, depășind local 25-30 l/mp și pe arii restrânse 50-60 l/mp. Vântul va sufla moderat, cu intensificări din sector nord-vestic, de peste 80-90 km/h pe creste, viscolind zăpada. Local se va semnala ceață.

**Temperaturi prognozate pentru intervalul 06.05.2019, ora 21.00 – 09.05.2019, ora 21.00:**

Peste 1800 m: temperaturi minime: -10...-3 gr.C; temperaturi maxime: -6...-3 gr.C;

Sub 1800 m: temperaturi minime: -3...0 gr.C; temperaturi maxime: -3...3 gr.C.

**Stabilitatea şi evoluţia stratului de zăpadă în masivele Făgăraș, Bucegi, Țarcu-Godeanu și Parâng - Șureanu: risc însemnat**

Odată cu scăderea temperaturilor, zăpada umedă va îngheța la suprafață. Peste acest strat înghețat se va depune un nou strat de zăpadă, consistent în zonele înalte. În aceste condiții, pe pantele suficient de înclinate se vor semnala curgeri și avalanşe ce pot antrena în unele cazuri și straturile din profunzime, izolat întregul strat, riscul fiind amplificat la supraîncărcări oricât de mici.

**Stabilitatea şi evoluţia stratului de zăpadă în Grupa Nordică a Carpaților Orientali (zona Munților Rodnei) și Grupa Centrală a Carpaților Orientali (zona Munților Călimani – Bistriței - Ceahlău): risc moderat**

Precipitațiile însemnate, care treptat se vor transforma în lapoviță și ninsoare, vor depune un nou strat de zăpadă peste cel care mai există la altitudini înalte. Izolat, pe pantele înclinate, se vor declanșa curgeri și avalanșe de zăpadă proaspătă, riscul fiind amplificat la orice supraîncărcări.

NOTĂ: între 1600-1800 m se va depune un strat mai mic de zăpadă umezită, care în cursul nopților va îngheța la suprafață. În cursul zilelor, pe pantele mai înclinate, când temperaturile vor deveni pozitive, stratul nou-depus poate aluneca, semnalându-se curgeri și avalanşe de topire.

|  |  |
| --- | --- |
| ***Masive:*** | ***PESTE 1800 m*** |
| **FĂGĂRAŞ** | **RISC ÎNSEMNAT (3)** |
| **BUCEGI** | **RISC ÎNSEMNAT (3)** |
| **ȚARCU – GODEANU** | **RISC ÎNSEMNAT (3)** |
| **PARÂNG - ȘUREANU** | **RISC ÎNSEMNAT (3)** |
| **GRUPA NORDICĂ A CARPAȚILOR ORIENTALI (ZONA MUNȚILOR RODNEI)** | **RISC MODERAT (2)** |
| **GRUPA CENTRALĂ A CARPAȚILOR ORIENTALI (ZONA MUNȚILOR CĂLIMANI – BISTRIȚEI - CEAHLĂU)** | **RISC MODERAT (2)** |

**RISC MARE** ■ -stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncărcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT** ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT** AA – declanşările de avalanşe sunt posibile mai ales la supraîncărcări mari şi pe unele pante suficient de înclinate ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS** ... - stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

***II. CALITATEA APELOR***

**Pe râurile interioare**

**A.B.A. Mureș** informează că la 06.05.2019 a fost semnalată o poluare cu ape uzate neepurate a unei rigole pluviale cu descărcare în râul Mureș în intravilanul orașului Luduș (cartier Gheja), jud. Mureș. Reprezentanţii S.G.A. Mureș s-au deplasat la faţa locului pentru investigaţii. Se va reveni cu informaţii.

Pe fluviul Dunărea și pe Marea Neagră nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**G.N.M.-C.J. Ilfov** informează telefonic că in data de 06.05.2019 a izbucnit un incendiu la o hală din complexul Doraly din localitatea Afumaţi. La solicitarea G.N.M.-C.J. Ilfov s-a deplasat la faţa locului și laboratorul A.P.M. București pentru efectuare de măsurători. Se va reveni cu informaţii.

**Agenţia Naţională pentru Protecţia Mediului** informează că din rezultatele analizelor efectuate în intervalul 03-05.05.2019 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul sub 10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională și europeană.

**2. În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României în intervalul 03-05.05.2019 s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE